Document ID: 32007R0645

KOMISSION ASETUS (EY) N:o 645/2007,
annettu 12 päivänä kesäkuuta 2007,
puhdistamoihin markkinointivuonna 2006/2007 toimitettavan, AKT-maista ja Intiasta peräisin olevan raa’an ruokosokerin lopullisen täydentävän määrän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 29 artiklan 4 kohdan toisen alakohdan,
sekä katsoo seuraavaa:
(1)
Asetuksen (EY) N:o 318/2006 29 artiklan 4 kohdassa säädetään, että tuontitullien kantaminen mainitun asetuksen liitteessä VI tarkoitetuista maista peräisin olevasta raa’asta ruokosokerista keskeytetään sellaisen täydentävän tuontimäärän osalta, joka tarvitaan markkinointivuosina 2006/2007, 2007/2008 ja 2008/2009 yhteisön puhdistamojen riittävien hankintojen varmistamiseksi.
(2)
Täydentävä määrä olisi laskettava eräissä tariffikiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2006/2007, 2007/2008 ja 2008/2009 28 päivänä kesäkuuta 2006 annetun komission asetuksen (EY) N:o 950/2006 (2) 19 artiklan mukaisesti yhteisön raakasokerin arvioidun ja kattavan hankintataseen perusteella.
(3)
Tase osoittaa markkinointivuoden 2006/2007 osalta, että on tarpeen tuoda täydentävä valkoisen sokerin ekvivalenttina ilmaistu 334 025 tonnin määrä raakasokeria, jotta yhteisön puhdistamojen hankintatarpeet voidaan tyydyttää. Kyseiseen täydentävään määrään sisältyy arvio tuontitodistushakemuksista markkinointivuoden 2006/2007 loppukuukausia varten vähiten kehittyneistä maista peräisin olevan puhdistettavaksi tarkoitetun raa’an ruokosokerin tariffikiintiöiden avaamista ja hallinnointia koskevista yksityiskohtaisista säännöistä markkinointivuosiksi 2006/2007, 2007/2008 ja 2008/2009 sekä nimikkeeseen 1701 kuuluvien vähiten kehittyneistä maista peräisin olevien tuotteiden tuontia koskevista yksityiskohtaisista säännöistä 17 päivänä heinäkuuta 2006 annetun komission asetuksen (EY) N:o 1100/2006 (3) 3 artiklan 2 kohdassa tarkoitetun tuonnin osalta.
(4)
Puhdistamoihin 1 päivän heinäkuuta 2006 ja 30 päivän syyskuuta 2007 välisenä ajanjaksona toimitettavan, AKT-maista ja Intiasta peräisin olevan raa’an ruokosokerin täydentävän määrän vahvistamisesta 18 päivänä elokuuta 2006 annetussa komission asetuksessa (EY) N:o 1249/2006 (4) ja puhdistamoihin markkinointivuonna 2006/2007 toimitettavan, AKT-maista ja Intiasta peräisin olevan raa’an ruokosokerin täydentävän määrän vahvistamisesta 30 päivänä tammikuuta 2007 annetussa komission asetuksessa (EY) N:o 92/2007 (5) vahvistetaan jo 82 500 tonnin ja 120 000 tonnin täydentävät määrät. Sen vuoksi on aiheellista vahvistaa lopullinen täydentävän sokerin 131 525 tonnin määrä markkinointivuodeksi 2006/2007.
(5)
Puhdistamoiden riittävät hankinnat voidaan taata ainoastaan, jos noudatetaan tuensaajamaiden välillä tehtyjä perinteisiä vientisopimuksia. Sen vuoksi on tarpeen eritellä tuensaajamaat tai tuensaajamaiden ryhmät. Intialle avataan 6 000 tonnin määrä, jolloin markkinointivuoden 2006/2007 kokonaismääräksi Intian osalta tulee 22 000 tonnia. Sen katsotaan olevan laivakuljetuksen kannalta taloudellisesti kannattava määrä. Jäljellä olevat määrät olisi vahvistettava AKT-maille, jotka ovat yhdessä sitoutuneet täytäntöönpanemaan välillään määrien jakamismenettelyt varmistaakseen puhdistamoiden asianmukaiset hankinnat.
(6)
Ennen kyseisen täydentävän sokerin tuontia puhdistamoiden on sovittava tuensaajamaiden ja kaupan alan toimijoiden kanssa hankintaa ja laivausta koskevat järjestelyt. Jotta ne voisivat valmistautua tuontitodistusten hakemiseen ajoissa, on aiheellista säätää, että tämä asetus tulee voimaan julkaisupäivänään.
(7)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksessa (EY) N:o 1249/2006 ja (EY) N:o 92/2007 säädettyjen määrien lisäksi markkinointivuodeksi 2006/2007 131 525 tonnin suuruinen raa’an ruokosokerin lopullinen täydentävä määrä valkoisen sokerin ekvivalenttina ilmaistuna:
a)
125 525 tonnia ilmaistuna asetuksen (EY) N:o 318/2006 liitteessä VI luetelluista maista peräisin olevana valkoisena sokerina Intiaa lukuun ottamatta;
b)
6 000 tonnia ilmaistuna Intiasta peräisin olevana valkoisena sokerina.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä kesäkuuta 2007.

Labels: 3
18
17